REGULAMENTUL (CE) NR. 578/2008 AL COMISIEI
din 19 iunie 2008
de stabilire a măsurii în care cererile de licențe de import introduse în iunie 2008 pentru anumite produse lactate din cadrul anumitor contingente tarifare deschise de Regulamentul (CE) nr. 2535/2001 pot fi acceptate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și al produselor lactate (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
întrucât:
Cererile introduse în perioada 1-10 iunie 2008 pentru anumite contingente menționate în anexa I la Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (3) au ca obiect cantități mai mari decât cele disponibile. În consecință, este necesar să se stabilească coeficienți de atribuire pentru cantitățile solicitate,
ADOPTĂ PREZENTUL REGULAMENT:
Articolul 1
Cantităților pentru care s-au solicitat licențe de import pentru produsele din cadrul contingentelor menționate la părțile I.A, I.D, I.F, I.H, I.I și I.J din anexa I la Regulamentul (CE) nr. 2535/2001, introduse în perioda 1-10 iunie 2008, li se aplică coeficienții de atribuire prezentați în anexa la prezentul regulament.
Articolul 2
Prezentul regulament intră în vigoare la 20 iunie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iunie 2008.